Document ID: 31997R1195

ΚΑΝΟΝΙΣΜΟΣ (ΕΚ) αριθ. 1195/97 ΤΗΣ ΕΠΙΤΡΟΠΗΣ της 27ης Ιουνίου 1997 για την τροποποίηση του παραρτήματος Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), εφεξής συνδυασμένη ονοματολογία, όπως τροποποιήθηκε τελευταία από τον κανονισμό (ΕΚ) αριθ. 1194/97 της Επιτροπής (2), και ιδίως το άρθρο 9,
Εκτιμώντας:
ότι το Δικαστήριο, στην απόφασή του της 13ης Ιανουαρίου 1996 για την υπόθεση C-143/93 (3) αποφάσισε ότι ο κανονισμός (ΕΟΚ) αριθ. 482/74 της Επιτροπής (4) είναι μη εφαρμοστέος από την 1η Ιανουαρίου 1988 7
ότι πρέπει να θεσπιστούν διατάξεις για την ομοιόμορφη εφαρμογή της συνδυασμένης ονοματολογίας όσον αφορά την κατάταξη των υπολλειμμάτων της εξαγωγής λαδιού από φύτρα καλαμποκιού 7 ότι η κλάση 2306 της συνδυασμένης ονοματολογίας καλύπτει τα υπολλείμματα της εξαγωγής φυτικών ελαίων 7
ότι, για να διαχωριστούν τα υπολλείμματα της εξαγωγής λαδιού από φύτρα καλαμποκιού, τα οποία κατατάσσονται στον κωδικό ΣΟ 2306 70 00, από τα προϊόντα που δεν έχουν υποβληθεί σε πλήρη επεξεργασία εξαγωγής λαδιού και από τα προϊόντα που περιέχουν συστατικά τα οποία δεν έχουν υποβληθεί σε επεξεργασία εξαγωγής λαδιού, πρέπει να καθοριστεί η ελάχιστη και μέγιστη περιεκτικότητα σε άμυλο, λιπαρές ουσίες και πρωτεΐνες 7 ότι είναι, κατά συνέπεια, αναγκαίο να αποσαφηνιστεί η συμπληρωματική σημείωση 2 του κεφαλαίου 23 7
τα μέτρα που προβλέπονται στον παρόντα κανονισμό είναι σύμφωνα με τη γνώμη του τμήματος δασμολογικής και στατιστικής ονοματολογίας της επιτροπής τελωνειακού κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο κεφάλαιο 23 της συνδυασμένης ονοματολογίας που επισυνάπτεται στον κανονισμό (ΕΟΚ) αριθ. 2658/87, η συμπληρωματική σημείωση 2 αντικαθίσταται από το ακόλουθο κείμενο:
«2. Η διάκριση 2306 70 00 περιλαμβάνει μόνο τα υπολείμματα της εξαγωγής λαδιού από φύτρα καλαμποκιού τα οποία περιέχουν τα ακόλουθα συστατικά στις συγκεκριμένες ποσότητες, υπολογισμένα κατά βάρος σε ξηρή ύλη:
α) προϊόντα περιεκτικότητας σε λιπαρές ουσίες μικρότερης του 3 %:
- περιεκτικότητα σε άμυλο: μικρότερη του 45 %,
- περιεκτικότητα σε πρωτεΐνες (περιεκτικότητα σε άζωτο Χ 6,25): 11,5 % ή περισσότερο 7
β) προϊόντα περιεκτικότητας σε λιπαρές ουσίες μεταξύ 3 % και 8 %:
- περιεκτικότητα σε άμυλο: μικρότερη του 45 %,
- περιεκτικότητα σε πρωτεΐνες (περιεκτικότητα σε άζωτο Χ 6,25): 13 % ή περισσότερο.
Επιπλέον, τα υπολείμματα αυτά δεν περιέχουν συστατικά που δεν προέρχονται από σπόρους καλαμποκιού.
Για τον προσδιορισμό της περιεκτικότητας σε άμυλο και πρωτείνες, εφαρμόζονται μέθοδοι που ορίζονται στην οδηγία 72/199/ΕΟΚ της Επιτροπής, παράρτημα Ι σημεία 1 και 2.
Για τον προσδιορισμό της περιεκτικότητας σε λιπαρές ουσίες και υγρασία, εφαρμόζονται οι μέθοδοι που ορίζονται στην οδηγία 71/393/ΕΟΚ της Επιτροπής, παράρτημα: τμήμα 4 (μέθοδος Α) και τμήμα 1, αντίστοιχα.
Εξαιρούνται τα προϊόντα που περιέχουν συστατικά από μέρη σπόρων καλαμποκιού τα οποία προστέθηκαν μετά την επεξεργασία και δεν έχουν υποβληθεί σε επεξεργασία εξαγωγής λαδιού.»
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιουνίου 1997.

Labels: 3
17